Waray-Waray News: Evardone ug iba pa naghurar ha atubangan ni PGMA
By Alice Nicart
Tacloban City (22 June) -- Naghurar ha atubangan ni Presidente Gloria Macapagal-Arroyo komo bag-o nga nagka eelihir nga mga opisyales han probinsya han Eastern Samar hira Governor Ben Evardone, Vice-Governor Leander Geli ug an dose nga mga membro han Sangguniang Panlalawigan. Didto ine ha Lapu-lapu City ha Cebu kakulop nga adlaw.
An pagpahurara ha ira han Presidente in niyan han katapos han iya pamulong dida han ikaduha nga konperensya han Philippine Investment Conference han mga taga Euromoney Conference didto ha Shangri-La Mactan Resort and Spa.
Sumala han report, inabot daw an Presidente didto ha Cebu kakulop han may banda alas 10 han aga ug diretso nga gin-updan han iya convoy ngadto ha Shangri-La.
Katapos han paningudto kaupod an mga local officials han Cebu ha panguna ni Governor Gwendolyn Garacia, binalik na an Presidente ngadto ha Manila.
An Presidente in gin-updan ngadto ha Cebu nira Finance Secretary Margarito Teves ug Trade and Industry Secretary Peter Favila.
Kaupod naman han mga taga Eastern Samar nga naghurar kan PGMA hira Board Members han 1st district han probinsya nga hira Honorable Cirilo Balagapo Jr., Aldwin Aclao, Jovy Opinion, Karen Alvarez ug Edita Sepulveda. Han 2nd district naman, in hira: Honorable Fernando Naputo, Pedro Macabucsit, Enerio Sabulao, Beatrice Lopez, ug Generoso Yu.
Tikang naman han Cebu, naghurar daman kan Presidente hira Lapu-Lapu City Mayor Arturo Radaza ug Vice Mayor Mario amores ug an mga konsehales han syudad han Lapu-lapu. (PIA-Eastern Samar) [top]
war_Latn eng_Latn war_Latn war_Latn war_Latn war_Latn war_Latn war_Latn war_Latn